ผมมีเพศสัมพันธ์กับแฟน โดยสวมถุงยางทุกครั้ง แต่ที่ครั้งนี้รู้สึกกังวลเพราะว่า ตอนผมมีอะไรกับแฟนแล้วหลั่งใน (ในถุงยาง) ผมเสร็จเร็วกว่าปกติ แต่แฟนผมยังไม่เสร็จผมเลยทำต่ออีกพักนึงไม่ได้เปลี่ยนถุงยาง แต่พอเสร็จกิจแล้วผมไปถอดถุงยางในห้องน้ำ บริเวณปลายถุงยางมีน้ำอสุจิตรงปลาย แต่บริเวณต้นโคนมีคราบอสุจิ อยากทราบว่ามีโอกาสที่จะเสี่ยงกับการตั้งครรภ์มั้ยครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องและไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ถุงยางหมดอายุ มีการฉีดขาดหรือรั่วซึม ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน รงมถึงการไม่รีบดึงอวัยวะเพศชายออกจากช่องคลอดเมื่ออ่อนตัวลงแล้ว โอกาสในการตั้งครรภ์ก็จะมากขึ้นค่ะ ดังนั้น ในกรณีนี้ อาจพิจารณาทานยาคุมฉุกเฉินป้องกันไว้ค่ะ